OpenLLM-France/wikimedia huggingface dataset:
# L'espia

L'espia (títol original, Spionen) és una pel·lícula biogràfica noruega del 2019 dirigida per Jens Jønsson. És una adaptació de la biografia Sonja Wigert: Et dobbeltliv d'Iselin Theien (2010). S'ha doblat al valencià per a À Punt i al català central per a TV3.
El rodatge va tenir lloc entre Noruega i Bèlgica a la tardor de 2017.

## Argument

L'acció comença a Estocolm l'any 1941, que va ser neutral durant la Segona Guerra Mundial. L'estrella de cinema noruega Sonja Wigert s'enamora del diplomàtic hongarès Andor Gellért, enmig de la guerra que esclata a la resta d'Europa. Quan rebutja un esdeveniment cultural a Skaugum, molesta el mateix Reichskommissar Josef Terboven, que respon arrestant el seu pare.
En conseqüència, Sonja Wigert comença a cooperar amb el servei de seguretat suec per alliberar el seu pare i intenta infiltrar-se als nazis a Oslo. Però Wigert no només posa la seva pròpia vida en perill. Aviat l'amor de la seva vida es veu arrossegat a la seva nova vida com a espia.

## Repartiment

* Ingrid Bolsø Berdal com a Sonja Wigert
* Rolf Lassgård com a Thorsten Akrell
* Damien Chapelle com a Andor Gellért
* Alexander Scheer com a Josef Terboven
* Erik Hivju com a Sigvald Hansen
* Edvin Endre com a Patrik Olsson
* Johan Widerberg com a Baron Bernd von Gossler
* Gitte Witt com a Vibeke Falk
* Julius Feldmeier com a Wilhelm Müller-Scheld
* Ingrid Vollan com a Carmen Kirsebom
* Anders T. Andersen com a Leif Sinding
* Johannes Kuhnke com a Karl Gerhard
* Claes Ljungmark com a Carl Petersén
* Fredrik Lycke com a August Finke
* Jakob Diehl com a Heinrich Fehlis
* Daan Aufenacker com a Hans Thomsen
* Albin Grenholm com a Torsten Flodén
* Jesper Malm com a Henry Gleditsch

## Premis i reconeixements
### Premis

* Festival Internacional de Cinema Noruec de 2020
** Premi Amanda al millor maquillatge per a Siw Järbyn
** Premi Amanda al millor disseny de vestuari per a Ulrika Sjölin

### Nominacions

* Kosmorama de 2019: Millor actriu per a Ingrid Bolsø Berdal
* Festival Internacional de Cinema Noruec de 2020: Premi Amanda al millor actor secundari per a Alexander Scheer

## Referències

* ↑ «The Spy». TrustNordisk. Arxivat de l'original el 22 de gener 2019. [Consulta: 10 novembre 2020].
* ↑ Jorn Rossing Jensen. «L’Institut norvégien du Cinéma soutient quatre nouvelles productions». Cineuropa, 20-02-2017. [Consulta: 10 novembre 2020].
* ↑ «Se det første klippet fra «Spionen»» (en noruec). cine.no, 19-09-2019. [Consulta: 10 novembre 2020].
* ↑ «L'espia». À Punt, 09-04-2023. [Consulta: 14 abril 2023].
* ↑ «Programació de TV3». 3Cat, 17-08-2024. [Consulta: 17 agost 2024].
* ↑ Annika Pham. «Jens Jonsson, Felix Herngren, Benedikt Erlingsson among latest grant recipients». Nordisk Film & TV Fond, 15-06-2017. [Consulta: 10 novembre 2020].
* 1 2 ««Barn» satt Amanda-rekord» (en noruec). dagbladet.no, 14-08-2020. [Consulta: 10 novembre 2020].
* 1 2 «Flest «Amanda»-nominasjoner til «Barn»: – Håper jeg vinner» (en noruec). nrk.no, 17-06-2020. [Consulta: 10 novembre 2020].
* ↑ «Her er de nominerte til Kanonprisen 2020 – Håp og Barn leder an» (en noruec). montages.no, 03-02-2020. [Consulta: 10 novembre 2020].
# Productor delegat

El productor delegat és el responsable jurídic i financer d'una pel·lícula, sobretot davant dels altres inversors, als quals representa en totes les gestions i tràmits que calgui fer amb les autoritats i institucions públiques en relació a l'obra. És un ofici específic de les produccions d'obres cinematogràfiques.
És el mateix paper que l'executive producer anglosaxó. Sovint és traduït equivocadament per productor executiu, però el productor executiu no té les mateixes responsabilitats i sol ser un dels empleats del productor delegat .
El productor delegat és sovint a la inici del projecte i, en televisió, el qui permet que un projecte tingui difusió.
És delegat pels altres coproductors (canals de televisió, societats de producció...). Organitza l'agenda i els pressupostos que és també encarregat de fer respectar. Les relacions entre coproductors són definides per contractes repartint els riscs i els drets de cadascun d'ells.

## Vegeu també

* Productor
* Productor executiu

## Enllaços externs

* (francès) Executive producer, la traducció anglesa
* Els oficis de la producció Arxivat 2009-04-16 a Wayback Machine.
# Carrer Pahissa (Sant Cugat del Vallès)

El Carrer Pahissa és un carrer del municipi de Sant Cugat del Vallès (Vallès Occidental). Conté algunes obres incloses en l'Inventari del Patrimoni Arquitectònic de Catalunya.

## Número 4

L'edifici al número 4 del carrer Pahissa és una obra inventariada. És una torre d'estiueig que té una estructura cúbica i consta de planta baixa i d'un pis. Decoració amb elements de repertori clàssic : balustrades, cornises... Manté un esquema de composició simètric dels elements a les façanes. Els murs són arrebossats i als angulars s'ha fet imitant la pedra. Per la seva estructura i composició guarda relació amb altres construccions de Sant Cugat realitzades a la mateixa època.

## Número 20

L'edifici del número 20 del carrer Pahissa és una obra inventariada. És una torre d'estiueig amb influències modernistes en la decoració. Cal destacar la seva estructura simètrica en la composició i l'estructuració dels elements: dues torratxes s'alcen per damunt de la façana adossada a les façanes laterals i obertes a l'exterior per una galeria. Té la teulada a quatre vessants i amb ràfec sostingut per mènsules. Les façanes són arrebossades amb aplacat de pedra i en elles alternen les obertures de diferents mides. Decoració amb balustrada i rajoles de ceràmica.

## Referències

* ↑ «Carrer Pahissa, 4». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
* ↑ «Carrer Pahissa, 20». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Malcoha cara-rogenc

El malcoha cara-rogenc (Phaenicophaeus pyrrhocephalus) és una espècie d'ocell de la família dels cucúlids (Cuculidae) que habita zones boscoses de Sri Lanka.

## Referències

* ↑ IUCN «Phaenicophaeus pyrrhocephalus» (en anglès). The IUCN Red List of Threatened Species. BirdLife International, 01-10-2016. DOI: 10.2305/iucn.uk.2016-3.rlts.t22684123a93015295.en.
# In Your Room (Yazoo)

In Your Room és el títol d'una capsa recopilatòria del grup anglès de pop electrònic Yazoo, editada pel segell discogràfic Mute Records el 2008.
La capsa conté quatre discos: els dos primers àlbums de Yazoo remasteritzats, un tercer CD amb remescles i cares B, i un quart CD híbrid (CD-DVD) amb vídeos diversos i els dos primers discos en format 5.1, com ja s'havia fet amb el catàleg de Depeche Mode. Yazoo acompanyaren aquest llançament amb una gira mundial.

## Temes
### Disc 1: Upstairs at Eric's (Remasteritzat)

* Don't go
* Too pieces
* Bad connection
* I before E except after C
* Midnight
* In my room
* Only you
* Goodbye '70s
* Tuesday
* Winter kills
* Bring your love down (Didn't I)

### Disc 2: You And Me Both (Remasteritzat)

* Nobody's diary
* Softly over
* Sweet thing
* Mr. Blue
* Good times
* Walk away from love
* Ode to boy
* Unmarked
* Anyone
* Happy people
* And on

### Disc 3: Cares B i remescles

* Situation
* Situation (Extended Version)
* Don't go (Re-mix)
* Don't go (Re-re-mix)
* Situation (U.S. 12" Mix)
* Situation (U.S. 12" Dub)
* The other side of love
* The other side of love (12" Remix)
* State farm
* Nobody's diary (Extended)
* State farm (Extended)
* Situation (Re-recorded)

### Disc 4 (DVD)

* 2 albums, 4 singles and that was it… (Vídeo).

#### Vídeo-clips

* Don't go
* The other side of love
* Nobody's diary
* Situation (1990)
* Situation (Alternative Version) (1990)
* Only you (1999)

#### Actuacions televisives

* Only you (Top of the Pops), 29 d'abril de 1982
* Only you (Cheggers Plays Pop), 24 de maig de 1982
* Don't go (Top of the Pops), 15 de juliol de 1982
* Don't go (Saturday Live), 24 de juliol de 1982
* Don't go (Top of the Pops), 12 d'agost de 1982
* The other side of love (Top of the Pops), 25 de novembre de 1982
* The other side of love (Top of the Pops), 9 de desembre de 1982
* Nobody's diary (Top of the Pops), 19 de maig de 1983
* Nobody's diary (Top of the Pops), 2 de juny de 1983

#### Àlbums en format 5:1

* Upstairs at Eric's
* You and Me Both
# Abu-Hàtim ar-Razí

* Per a altres significats, vegeu «Ar-Razí (desambiguació)».
Abu-Hàtim Àhmad ibn Hamdan ar-Razí (persa: ابو حاتم احمد بن حمدان الرازی), més conegut simplement com a Abu-Hàtim ar-Razí (àrab: أبو حاتم الرازي, Abū Ḥātim ar-Rāzī) (segle x), fou un poeta, escriptor i missioner (daï) ismaïlita a Rayy del segle x, nascut a Pashapuya, al sud de Rayy.
Fou lloctinent del daï de Rayy, Ghyath al-Ismailí; a aquest el va succeir Abu-Jàfar Kabir, i Abu-Hatim el va eliminar aviat per patir depressions, esdevenint llavors el cap dels ismaïlites de Rayy. Es diu que va convertir al governador local Ahmad ibn Alí (governador 916-924). Rayy fou ocupada pels samànides el 924 i Abu-Hàtim va fugir cap a Daylam on hi havia un gran nombre d'alides on va donar suport al cap del Gilan Aixfar ibn Xiroya en la seva lluita contra l'imam zaydita de Tabaristan. Aixfar va passar sota l'autoritat del daylamita Mardawij ibn Ziyar i aquest va tolerar la influència de l'ismaïlita, fins que va perdre el favor de Mardawij quan la data en què havia d'aparèixer el Mahdí donada per Abu-Hatim es va demostrar falsa.
Llavors es va voler refugiar al territori de Muflih, que el 931 havia rebut el govern de l'Azerbaidjan i va morir de camí cap a aquest territori el 933/934.
Predicava l'existència de set profetes: Adam, Noè, Abraham, Moisès, Jesús, Mahoma i el Mahdí
Va escriure algunes obre religioses, entre d'altres, el Kitab al-Zina, un diccionari de termes teològics.

## Bibliografia

* W. Ivanow, Studies in Early Persian Ismailism, Bombai, 1955; i Ismaili Literature, Teheran, 1963
* S. M. Stern, The Early Ismaili missionaries in North-West Persia and in Khurāsān and Transoxania, 1960
* H. Halm, “Abu Hatem Razi,” Encyclopædia Iranica, I/3, p. 315; una versió actualitzada està disponible en línia a http://www.iranicaonline.org/articles/abu-hatem-razi-ahmad-b
* Nomoto i David Thomas, Shin, “Abū Ḥātim al-Rāzī”, a: Christian-Muslim Relations 600 - 1500. Editor general David Thomas. Consultat en línia el 19 de juny del 2016
* Jalali-Moqaddam, Masoud i Nejad, Saleh, “Abū Ḥātim al-Rāzī”, a: Encyclopaedia Islamica, Editors en cap: Wilferd Madelung i Farhad Daftary. Consultat en línia el 19 de juny del 2016 <http://dx.doi.org/10.1163/1875-9831_isla_COM_0081>
# John Brownlee

John Brownlee (Geelong, Victòria, 7 de gener de 1900 - Nova York, 10 de gener de 1969) va ser un baríton australià.
Molt jove, va acompanyar Dame Nellie Melba en les seves gires internacionals. La temporada 1930-1931 va cantar Thaïs de Jules Massenet al Liceu de Barcelona. Va ser el principal baríton a la Metropolitan Opera de Nova York en el període 1937 a 1958. Fou famós per la seva interpretació del paper protagonista de l'òpera Don Giovanni.
Després de la seva mort el 1969, es posà en marxa una beca australiana que portava el seu nom.

## Referències

* ↑ http://italianidad.crearforo.com/2-es4550.html?postdays=0&postorder=asc&start=15 Arxivat 2008-10-14 a Wayback Machine.
# L'espia anglès

L'espia anglès (títol original en anglès, The Courier) és una pel·lícula d'espionatge històrica del 2020 dirigida per Dominic Cooke i escrita per Tom O'Connor. La pel·lícula és protagonitzada per Benedict Cumberbatch com a Greville Wynne i es basa en la història real d'un empresari britànic que va ser reclutat per l'MI6 per ser un canal de missatges amb la font d'espionatge rus Oleg Penkovski (interpretat per Merab Ninidze) a la dècada del 1960. Rachel Brosnahan, Jessie Buckley i Angus Wright també la protagonitzen. S'ha subtitulat al català.
Es va projectar sota el seu títol original d'Ironbark al Festival de Cinema de Sundance el 24 de gener de 2020, i es va estrenar als cinemes als Estats Units el 19 de març de 2021 i al Regne Unit el 14 d'agost del mateix any. La pel·lícula va rebre crítiques generalment favorables.

## Referències

* ↑ Wiseman, Andreas. «Benedict Cumberbatch To Star As Cold War Spy Greville Wynne In FilmNation Thriller 'Ironbark' — Hot Cannes Pic». Deadline Hollywood, 03-05-2018. [Consulta: 3 maig 2018].
* ↑ «The Courier». Goita què fan, ara!. [Consulta: 30 juliol 2024].
* ↑ Hornaday, Ann «'The Courier' is a throwback to the kind of solid yet fun spy thriller they don't make anymore». , 17-03-2021.
* ↑ Debruge, Peter. «'Ironbark': Film Review». Variety, January 24, 2020. [Consulta: March 16, 2022].
# Productor de televisió

La feina de productor de televisió consisteix bàsicament en la realització de tasques de coordinació i planificació, pressupostació, enregistrament i postproducció per l'elaboració d'un programa o sèrie de programes, i gestionar i facilitar els recursos humans i tècnics necessaris per a la consecució dels objectius marcats.
La seqüència que segueix en el seu treball és la que a continuació es desenvolupa de manera esquemàtica.
* Des que s'incorpora a un programa concret, convoca i assisteix a totes les reunions que són necessàries per a la planificació. En aquestes reunions s'acaba de dissenyar en tots i cadascun dels aspectes del programa o sèrie de programes que cal produir.
* A continuació, s'elabora un calendari de producció que determina les dates i períodes que abasten els tres blocs de treball que tot producte audiovisual comporta: preproducció, producció i postproducció.
* En el cas de programes d'emissió regular, configura l'organització del treball que permet mecanitzar les tasques i així donar continuïtat a l'emissió sense grans esforços.
* És freqüent que el productor, de vegades sol, de vegades assistit pels seus ajudants, s'encarregui dels desglossaments, localitzacions, plans de treball i pressupostos que són consubstancials a tota producció, fins i tot una tasca comercial, depenent de la complexitat del projecte es veurà en la necessitat de coordinar uns equips més o menys nombrosos.
Un productor de televisió normalment treballa amb un pressupost que li assigna la cadena o la productora amb la qual treballa per a un determinat programa, a diferència dels seus homòlegs en cinema i altres disciplines que tenen com tasca reunir els diners necessaris per al projecte.
# Carlo Emilio Bonferroni

Carlo Emilio Bonferroni (nascut el 28 de gener de 1892 a Bèrgam i mort el 18 d'agost de 1960 a Florència) va ser un matemàtic italià, especialista en teoria de la probabilitat.

## Biografia

Després d'haver estudiat a Torí, Carlo Emilio Bonferroni obté un lloc a l'escola politècnica d'aquesta mateixa ciutat. S'interessa per les matemàtiques financeres i obté, el 1923, un càrrec a la universitat de Bari, de la qual esdevé el rector.
El 1933, és traslladat cap a la universitat de Florència, on romandrà fins al final dels seus dies. Ensenya també a la universitat d'arquitectura de Florència i a la universitat Bocconi a Milà.
Proposa les seves primeres teories el 1935, aplicades a models d'assegurança de vida abans de fer una teoria més abstracta el 1936. Aquesta es basa en la teoria de la probabilitat.

## Vegeu també

* Desigualtats De Bonferroni

## Bibliografia

* Dewey, M.E.; Seneta, E. «Carlo Emilio Bonferroni». A: C.C. Heyde, P. Crepel, S.E. Fienberg, E. Seneta, J. Gani (eds.). Statisticians of the Centuries (en anglès). Springer, 2001, p. 411-414. ISBN 978-0-387-95283-3.
* Pagni, Plinio «Carlo Emilio Bonferroni» (en italià). Bollettino dell'Unione Matematica Italiana, Vol. 15, Num. 4, 1960, pàg. 570-574. ISSN: 0041-7084.

## Enllaços externs

* O'Connor, John J.; Robertson, Edmund F. «Carlo Emilio Bonferroni» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Carlo Emilio Bonferroni». MATEpristem - Universitat Bocconi. [Consulta: 18 octubre 2020]. (italià)
# Malcoha frisat

El malcoha frisat (Lepidogrammus cumingi) és una espècie d'ocell de la família dels cucúlids (Cuculidae) que habita el sotabosc de la selva humida de Luzon, Marinduque i Catanduanes, a les Filipines. És l'única espècie del gènere Lepidogrammus segons el Handbook of the Birds of the World Alive (2017) però és inclòs al gènere a Dasylophus en altres classificacions.
# The Bee Gees Sing and Play 14 Barry Gibb Songs

The Bee Gees Sing and Play 14 Barry Gibb Songs és el primer àlbum dels Bee Gees. Totes les cançons van ser escrites per Barry Gibb. El disc va ser publicat per Leedon a Austràlia el novembre de 1965.

## Llista de cançons

* I Was a Lover a Leader of Men
* I Don't Think It's Funny
* How Love Was True
* To Be or Not To Be
* Timber
* Claustrophobia
* Could It Be
* And The Children Laughing
* Wine and Women
* Don't Say Goodbye
* Peace Of Mind
* Take Hold of That Star
* You Wouldn't Know
* Follow The Wind

## Crèdits

* Barry Gibb: veu i guitarra.
* Robin Gibb: veu i orgue.
* Maurice Gibb: veu, guitarra i orgue.
* Bruce Davis i Leith Ryan: guitarra.
* Bill Swindells: baix.
* Laurie Wardman: bateria.
* Robert Iredale: enginyer.
* Bill Shepherd: productor.
# Spitz

* Per a altres significats, vegeu «Herman Spitz».
Es denomina spitz un grup de races canines que tenen com a característiques comunes dues capes de pèl, la primera curta i llanosa, que els protegeix de les inclemències del temps, la segona capa està formada per pèl llarg, llis i desenganxat del cos, cap amb pèl curt que recorda al de la guineu amb orelles petites i puntegudes i la cua aixecada, corbada i recolzada a l'esquena. Són molt semblants físicament als gossos nòrdics.

## Races

La Federació Cinològica Internacional classificà les races spitz dins del grup V, en dues seccions diferents; secció 4a Spitz europeus i secció 5a Spitz asiàtics i races semblants. També existeixen algunes races que porten el nom de Spitz i que la FCI col·loca en la secció 2a Gossos nòrdics de cacera.

### Secció 4a Spitz europeus

| Gran Spitz alemany llop o Keeshond. | Gran Spitz alemany. | Spitz alemany mitjà. | Spitz alemany petit. |
| Spitz alemany nan o Lulú de Pomerània. | Volpino italià. |

### Secció 5a Spitz asiàtics i races semblants

| Chow-chow. | Eurasier. | Gos de Chindo. | Akita inu. |
| Akita americà. | Hokkaïdo. | Kai. | Kishu. |
| Spitz japonès. | Shar-pei. | Shiba inu. | Shikoku inu. |

### Secció 2a Gossos nòrdics de cacera

* Spitz finlandès.
# Alumokliutxevskita

L'alumokliutxevskita és un mineral de la classe dels sulfats. Rep el seu nom per ser l'anàleg amb alumini dominant de la klyuchevskita.

## Característiques

L'alumokliutxevskita és un sulfat de fórmula química K₃Cu₃(Al,Fe$^{3+}$)(SO₄)₄O₂. Va ser aprovada com a espècie vàlida per l'Associació Mineralògica Internacional l'any 1993. Cristal·litza en el sistema monoclínic. Els cristalls són agulles prismàtques llargues, amb una secció transversal igual, allargada paral·lela a [010], de fins a 1 mil·límetre; també es troba en agregats. La seva duresa a l'escala de Mohs és 2 a 2,5.
Segons la classificació de Nickel-Strunz, l'alumokliutxevskita pertany a «07.BC: sulfats (selenats, etc.), amb anions addicionals, sense H₂O, amb cations de mida mitjana i gran», juntament amb els minerals següents: d'Ansita, alunita, amonioalunita, amoniojarosita, argentojarosita, beaverita-(Cu), dorallcharita, huangita, hidroniojarosita, jarosita, natroalunita-2c, natroalunita, natrojarosita, osarizawaïta, plumbojarosita, schlossmacherita, walthierita, beaverita-(Zn), ye'elimita, atlasovita, nabokoïta, clorotionita, euclorina, fedotovita, kamchatkita, piypita, klyuchevskita, caledonita, wherryita, mammothita, linarita, schmiederita, munakataïta, chenita, krivovichevita i anhidrocaïnita.

## Formació i jaciments

Es troba dipositada pels gasos fumaròlics. Va ser descoberta l'any 1993 a l'erupció de la Gran Fissura del volcà Tolbàtxik, a l'óblast de Kamtxatka (Districte Federal de l'Extrem Orient, Rússia), l'únic lloc on ha estat trobada. Sol trobar-se associada a altres minerals com: tenorita, piypita, langbeinita, lammerita, fedotovita i averievita.

## Referències

* ↑ «Alumoklyuchevskite» (en anglès). Mindat. [Consulta: 9 juliol 2016].
* ↑ «Alumoklyuchevskite» (en anglès). Handbook of Mineralogy. [Consulta: 9 juliol 2016].
# Joan Monclús i Monclús

Joan Monclús i Monclús (Tortosa, Baix Ebre, 26 de desembre de 1913 - 9 d'abril de 1969) fou un músic (clarinet), compositor i folklorista tortosí.
Deixeble de Felip Pedrell i Sabaté, exercí de director, entre 1933 i 1969, de la Banda Municipal de Música de Tortosa. Fou també director de l'Escola Municipal de Música de la ciutat. És autor de diversos estudis sobre folklore local i de peces musicals, tant per a banda com per a orquestra. És també l'autor de l'himne del Casal Tortosí, del pasdoble-himne Tortosa, així com de la sardana La sardana tortosina. També feu arranjaments musicals, com per exemple per a la sardana per a cobla Del maig flairós (1950), obra de Josep Blanch i Reynalt.

## Referències

* 1 2 «Joan Monclús i Monclús». Enciclopèdia.cat. [Consulta: 1r desembre 2020].
* ↑ «Monclús i Monclús, Joan». Músics per la Cobla. [Consulta: 1r desembre 2020].
* ↑ «La sardana tortosina». Portal Sardanista. [Consulta: 1r desembre 2020].
# Kudriavita

La kudriavita és un mineral de la classe dels sulfurs. Rep el nom del volcà Kudriavy (Rússia), la seva localitat tipus.

## Característiques

La kudriavita és una sulfosal de fórmula química (Cd,Pb)Bi₂S₄. Va ser aprovada com a espècie vàlida per l'Associació Mineralògica Internacional l'any 2003. Cristal·litza en el sistema monoclínic. LÉs l'anàleg amb cadmi de la grumiplucita. Es tracta d'un dels dos minerals de Cd-Bi aprovats, sent l'altre la tazieffita.
Segons la classificació de Nickel-Strunz, la kudriavita pertany a «02.JA: Sulfosals de l'arquetip PbS, derivats de la galena amb poc o gens de Pb» juntament amb els següents minerals: benjaminita, borodaevita, cupropavonita, kitaibelita, livingstonita, makovickyita, mummeïta, pavonita, grumiplucita, mozgovaïta, cupromakovickyita, cupromakopavonita, dantopaïta, cuprobismutita, hodrušita, padĕraïta, pizgrischita, kupčikita, schapbachita, cuboargirita, bohdanowiczita, matildita i volynskita.

## Formació i jaciments

Va ser descoberta al volcà Kudriavy, situat a l'Illa d'Iturup, a les Kurils (óblast de Sakhalín, Rússia). També ha estat descrita al volcà Mutnovsky, al krai de Kamtxatka (Rússia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Kudriavite» (en anglès). Mindat. [Consulta: 12 juliol 2019].